**Travis Sanheim** (s. 29. maaliskuuta 1996 Elkhorn, Manitoba, Kanada) on kanadalainen jääkiekkopuolustaja, joka pelaa NHL-joukkue Philadelphia Flyersin organisaatiossa. Sanheimilla on sopimus Flyersin kanssa, joka varasi hänet ensimmäisellä kierroksella 17. pelaajana kesällä 2014. Sanheimin vahvuuksiin kuuluu pelinavaaminen, kahden suunnan pelaaminen, koko ja ylivoimapelaaminen. Hänen tulisi käyttää kokoaan kuitenkin enemmän hyväksi ja parantaa myös fysiikkaansa.

Ura
---

### Seuraura

Sanheim aloitti jääkiekkoilun kotikaupungissaan Elkhornissa. WHL-joukkue Calgary Hitmen varasi hänet 177. pelaajana vuonna 2011. Sanheim pelasi kaksi seuraavaa kautta Manitoban paikallista MMHL-juniorisarjaa Yellowhead Chiefsin paidassa. Hän oli molempina kausinaan joukkueen tehokkain puolustaja. Jälkimmäisellä kaudella 2012–2013 Sanheim pelasi myös kevätkaudella MJHL-joukkue Winkler Flyersissa.

Kaudeksi 2013–2014 Sanheim siirtyi Calgary Hitmenin WHL-joukkueeseen, jossa tulokaskausi toi 67 runkosarjaottelussa tehot 5+24=29 sekä kuudessa playoff-ottelussa tehot 1+1=2. Kevään 2014 pudotuspeleissä hänellä oli kolmen muun pelaajan kanssa joukkueen paras teholukema (+5). Philadelphia Flyers varasi Sanheimin ensimmäisellä kierroksella 17. pelaajana NHL:n varaustilaisuudessa 2014. Hän pelasi joukkueen syksyn 2014 harjoitusleirillä yhden ottelun, jonka jälkeen Sanheim siirrettiin takaisin Hitmenin vahvuuteen. Seuraavana päivänä hän teki Flyersin kanssa kolmivuotisen tulokassopimuksen. Sanheim nousi kaudella 2014–2015 Hitmenin varakapteeniksi. Hän voitti koko WHL:n puolustajien pistepörssin tehoilla 15+50=65, joilla Sanheim oli joukkueensa paras syöttäjä ja kolmanneksi paras pistemies. Hänet valittiin kauden päätteeksi liigan itäisen konferenssin ensimmäiseen tähdistökentälliseen.

Sanheimin viimeinen kausi junioreissa oli 2015–2016, jolloin hän teki uuden piste-ennätyksensä. Hänelle merkittiin 68 tehopistettä 52 ottelussa. Vaikka hän tekikin pisteitä kuin edellisellä kaudella, hän sijoittui puolustajien pistepörssissä neljänneksi. Sanheimin pisteet ottelua kohden olivat kuitenkin koko sarjan puolustajien parhaat.

Junioreikauden 2015–2016 jälkeen Sanheim kutsuttiin AHL-liigassa pelaavaan Philadelphia Flyersin farmiseuraan Lehigh Valley Phantomsiin.

Kesäkuussa 2019 Sanheim solmi Flyersin kanssa kahden vuoden jatkosopimuksen, jonka arvo on 6,5 miljoonaa dollaria.

Elokuussa 2021 Sanheim teki Flyersin kanssa kaksivuotisen ja yhteensä 9,35 miljoonan dollarin arvoisen jatkosopimuksen.

### Maajoukkueura

Sanheim pelasi alle 20-vuotiaiden MM-kilpailuissa vuonna 2016 sekä alle 18-vuotiaiden MM-kilpailuissa vuonna 2014, jolloin hän voitti pronssia. Sanheim voitti koko turnauksen puolustajien piste- ja syöttöpörssin kuudella syöttöpisteellään ja palkittiin parhaana puolustajana sekä Kanadan top-3-pelaajana. Hän edusti myös Canada Westernin joukkuetta World U-17 Hockey Challengessa vuonna 2013.

Muuta
-----

Sanheimin kaksoisveli Taylor pelaa Travisin joukkuetoverina Hitmenissa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2011–2012 | Yellowhead Chiefs | MMHL | 44 | 15 | 24 | 39 | 14 | 2 | 0 | 1 | 1 | 2 |
| 2012–2013 | Yellowhead Chiefs | MMHL | 43 | 12 | 23 | 35 | 44 | 4 | 2 | 3 | 5 | 2 |
|  | Winkler Flyers | MJHL | – | – | – | – | – | 6 | 0 | 1 | 1 | 2 |
| 2013–2014 | Calgary Hitmen | WHL | 67 | 5 | 24 | 29 | 14 | 6 | 1 | 1 | 2 | 6 |  |  |  |  |  |  | U18 | 7 | 0 | 6 | 6 | 0 |
| 2014–2015 | Calgary Hitmen | WHL | 67 | 15 | 50 | 65 | 52 | 17 | 5 | 13 | 18 | 10 | Ykköstähdistö |
| 2015–2016 | Calgary Hitmen | WHL | 52 | 15 | 53 | 68 | 66 | 15 | 5 | 1 | 5 | 6 | 8 | Kakkostähdistö |  |  |  |  | JMM | 5 | 0 | 1 | 1 | 0 |
|  | Lehigh Valley Phantoms | AHL | 4 | 1 | 2 | 3 | 0 | – | – | – | – | – |
| 2016–2017 | Lehigh Valley Phantoms | AHL | 76 | 10 | 27 | 37 | 46 | 5 | 0 | 3 | 3 | 2 |
| 2017–2018 | Philadelphia Flyers | NHL | 49 | 2 | 8 | 10 | 20 | 4 | 1 | 0 | 1 | 2 |
|  | Lehigh Valley Phantoms | AHL | 18 | 1 | 15 | 16 | 10 | 7 | 1 | 2 | 3 | 4 |
| 2018–2019 | Philadelphia Flyers | NHL | 82 | 9 | 26 | 35 | 22 | – | – | – | – | – |
| 2019–2020 | Philadelphia Flyers | NHL | 69 | 8 | 17 | 25 | 32 | 16 | 1 | 6 | 7 | 6 |
| 2020–2021 | Philadelphia Flyers | NHL | 55 | 3 | 12 | 15 | 23 | – | – | – | – | – |
| 2021–2022 | Philadelphia Flyers | NHL | 80 | 7 | 24 | 31 | 34 | – | – | – | – | – |  |  |  |  |  |  | MM | 10 | 1 | 3 | 4 | 0 |
| 2022–2023 | Philadelphia Flyers | NHL | 81 | 7 | 16 | 23 | 40 | – | – | – | – | – |
| 6 kautta | yhteensä | NHL | 416 | 36 | 103 | 139 | 171 | 20 | 2 | 6 | 8 | 8 |
| 3 kautta | yhteensä | AHL | 98 | 12 | 44 | 56 | 56 | 12 | 1 | 5 | 6 | 6 |
| 3 kautta | yhteensä | WHL | 186 | 35 | 127 | 162 | 132 | 28 | 7 | 19 | 26 | 24 |

Lähteet
-------

* Travis Sanheim The Internet Hockey Databasessa (englanniksi)
* Travis Sanheim *Elite Prospects*. Everysport Media Group AB.  (englanniksi)

### Viitteet

1. ↑  Travis Sanheim – The Sports Forecaster – The Hockey News (englanniksi)
2. 1 2 3 4  Travis Sanheim *Elite Prospects*. Everysport Media Group AB.  (englanniksi)
3. ↑  Training Camp: Flyers reduce camp roster by 22  24.9.2014. Philadelphia Flyers. Viitattu 26.9.2014. (englanniksi)
4. ↑  Flyers sign Travis Sanheim to entry-level contract  25.9.2014. Philadelphia Flyers. Viitattu 26.9.2014. (englanniksi)
5. ↑  Travis Sanheim The Internet Hockey Databasessa (englanniksi)
6. ↑  Charlie O’Connor: Philadelphia Flyers Top 25 Under 25: Travis Sanheim gets more efficient offensively as he prepares to turn pro *SB Nation*.  27.11.2016. Vox Media. Viitattu 30.4.2017. (englanniksi)
7. 1 2  Defenseman Sanheim, Forwards Aube-Kubel & Fazleev Assigned to Phantoms *The Morning Call*.  4.4.2016.  Arkistoitu 9.4.2016. Viitattu 30.4.2017. (englanniksi)
8. ↑
9. ↑